דדו בר כליפא

דוד (דדו) בר כליפא (נולד ב-20 באוגוסט 1976) הוא קצין בצה"ל בדרגת תת-אלוף, המשמש מפקד עוצבת געש. קודם לכן שימש מפקד עוצבת סיני, מפקד חטיבת גבעתי, מפקד החטיבה הדרומית ברצועת עזה, נספח צה"ל במארינס, מפקד בא"ח גבעתי ומפקד גדוד שקד.

ביוגרפיה 
בר כליפא נולד וגדל בקריית אונו. למד בפנימייה הצבאית לפיקוד "אור עציון" ובמכינה קדם-צבאית "חוסן" בפדואל. התגייס לצה"ל בשנת 1994, שובץ בחטיבת גולני והתקבל לסיירת גולני. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבה ושימש כמפקד צוות בפלנ"ט גולני. בהמשך מונה למפקד פלוגת מסלול בחטיבת גולני, ולקח חלק בלחימה בדרום לבנון. לאחר מכן שימש כמפקד פלוגה בבה"ד 1. בשנת 2002 עבר לחטיבת גבעתי, ומונה למפקד פלוגת החוד בגדוד צבר. לאחר נפילת מחליפו, חגי ביבי, שב לשמש לזמן מה כמפקד הפלוגה. לאחר מכן שימש כסגן מפקד גדס"ר גבעתי. בהמשך מונה למפקד בית הספר להכשרות בגדס"ר גבעתי. לאחר מכן שימש כמפקד "סדרת קומנדו" בחטיבת גבעתי. בסיום תפקידו יצא ללימודים בפו"ם.

באוגוסט 2008 הועלה לדרגת סא"ל ומונה למפקד גדוד שקד, והוביל אותו בלחימה במבצע עופרת יצוקה, בין היתר בקרב בשכונת תל אל-הווא, בתפקיד זה שירת עד 15 באוגוסט 2010. בהמשך מונה למפקד בא"ח גבעתי בין השנים 2010–2012. לאחר מכן מונה לנספח צה"ל במארינס בין השנים 2012–2014. ב-17 באוגוסט 2014 הועלה לדרגת אל"ם ומונה למפקד החטיבה הדרומית ברצועת עזה, ושימש בתפקיד עד 18 באוגוסט 2016. לאחר מכן היה חניך במכללה לביטחון לאומי במחזור מ"ד (2016–2017). ב-20 ביולי 2017 מונה למפקד חטיבת גבעתי, ושימש בתפקיד עד 14 ביולי 2019.

ב-25 ביולי 2019 הועלה לדרגת תא"ל. ב-1 באוגוסט 2019 נכנס לתפקידו כמפקד עוצבת סיני, וב-16 בספטמבר מונה במקביל למפקד קורס פו"ם אלון במכללה הבין-זרועית לפיקוד ולמטה, תפקידים אותם מילא עד 18 במאי 2022. ב-29 במאי 2022 מונה למפקד עוצבת געש.

חיים אישיים 
בר כליפא מתגורר בכפר פינס, נשוי לקרין ואב לחמישה. בעל תואר ראשון במנהל עסקים מהקריה האקדמית אונו, ותואר שני במדע המדינה מאוניברסיטת חיפה.

קישורים חיצוניים 

 
 נעמי נידם, הם ירו שם כמו משוגעים. המ"מ אמר: "אתה מוכן לבוא למות אִתי?", במחנה, 23 בינואר 2009, כפי שהועלה באתר פרש
 אופיר ששון, ראש בראש, ביטאון ביבשה, גיליון 20, יולי 2012
 
 
מאמריו:
 בחינת מושג המצביאות דרך ניתוח דמותו של יגאל אלון, בין הקטבים 33, 2020
 
 "על לוחמים כמוך חלמנו": אל"ם דדו בר כליפא על רס"ן חגי ביבי, וואלה! NEWS, 18 באפריל 2018

הערות שוליים 

לוחמי סיירת גולני
מפקדי גדודים בחטיבת גבעתי
מפקדי החטיבה הדרומית באוגדת עזה
מפקדי חטיבת גבעתי
מפקדי עוצבת סיני
מפקדי עוצבת געש
תתי-אלופים בצה"ל
בוגרי המכללה לביטחון לאומי
בוגרי הפנימייה הצבאית לפיקוד אור עציון
בוגרי מכינות קדם-צבאיות
בוגרי הקריה האקדמית אונו
בוגרי אוניברסיטת חיפה
קריית אונו: אישים
כפר פינס: אישים
ישראלים שנולדו ב-1976
תתי אלופים בצה"ל בוגרי הפנימיות הצבאיות לפיקוד